Lars Elsrud

Lars Elsrud (født 1. februar 1967 i Hedalen i Valdres) er en norsk offentlig tjenestemann, skogbruker og politiker (H). Han er sønn av Edvard Elsrud.

Elsrud har hovedfag i eiendomsutforming/jordskifte fra Norges landbrukshøyskole fra 1994. Han har siden 2001 arbeidet med matrikkel (eiendomsregistrering) i Kartverket. Før dette arbeidet han ved Statens vegvesen / Vegdirektoratet.

Han har vært medlem av Oppland fylkesting siden 2011 og var leder i Oppland Høyre og sentralstyremedlem i Høyre 2009-2014. Han var politisk nestleder i Oppland Høyre 2003–2009, medlem av Sør-Aurdal kommunestyre 2003–2011 og leder i Sør-Aurdal Høyre 2001–2012.

 Eksterne lenker 
 Oversikt over politiske verv

Kategori:Høyre-politikere i Oppland
Kategori:Personer fra Sør-Aurdal kommune
Kategori:Fødsler i 1967